আগাম জামিন বাতিলের মামলা রাজীব কুমারের, কী বললেন বিকাশরঞ্জন ভট্টাচার্য

ওয়েবডেস্ক- আগাম জামিনের মামলা (Bail Case) বাতিল রাজীব কুমারের (Rajeev Kumar) । এই নিয়ে চূড়ান্ত চাপানউতোর তৈরি হয়েছে রাজ্য রাজনীতিতে। এই বিষয়ে সিপিএম নেতা ও বিশিষ্ট আইনজীবী বিকাশরঞ্জন ভট্টাচার্য (CPM leader and prominent lawyer Bikash Ranjan Bhattacharya) বললেন, মামলা সংক্রান্ত বিষয়ে আগে থেকে মামলার গতিপ্রকৃতি কী হবে, সে বিষয়ে কিছু বলা যুক্তিযুক্ত নয়। তবে সম্ভাব্য কী হতে পারে, সেই ব্যাপ্যারে একটি প্রাথমিক মতামত দেওয়া যেতে পারে।

এই মামলার বড় বিষয় হল সিবিআই (CBI) এই মামলায় কি যুক্তি দেখিয়েছে। সিবিআই যদি যুক্তি দেখিয়ে থাকেন, বেল অর্ডার হওয়ার ফলে তাদের তদন্তে কোথায় কোথায় অসুবিধা হচ্ছে। অথবা তারা তদন্ত করতে গেলে বাধাপ্রাপ্ত হচ্ছেন, যদি এই ধরনের সঙ্গত কারণ দেখায়, তাহলেই সুপ্রিম কোর্ট গ্রাহ্য করতে পারে। তবে গ্রাহ্য না করার সম্ভাবনাই বেশি।

প্রসঙ্গত, দীর্ঘ ৬ বছর অতিক্রান্ত। রাজ্য পুলিশের ডিজি রাজীব কুমারের (Rajeev Kumar) বিরুদ্ধে সিবিআইয়ের (CBI) মামলা উঠতে চলেছে সুপ্রিম কোর্টে (Supreme Court)। সোমবার এই মামলার শুনানি হওয়ার কথা শীর্ষ আদালতের প্রধান বিচারপতি বি আর গাভাই ও কে বিনোদ চন্দ্রনের বেঞ্চে। সূত্রের খবর তালিকায় এক নম্বরেই রয়েছে এই মামলাটি।

আরও পড়ুন – ছ’বছর পর সুপ্রিম কোর্টে ফের উঠছে রাজীব কুমার জামিন মামলা!

২০১৯ সালের ১ অক্টোবর। সেদিন রাজীব কুমারের জামিন মঞ্জুর করেছিল কলকাতা হাইকোর্ট (Calcutta High Court)। কিন্তু হাইকোর্টের এমন রায়ের বিরুদ্ধে সুপ্রিম কোর্টের (Supreme Court) দ্বারস্থ হয়েছিল কেন্দ্রীয় তদন্তকারী সংস্থা সিবিআই (CBI)। জানা যাচ্ছে, ২০১৯ সালের ২৫ ও ২৯ নভেম্বর শীর্ষ আদালতে শুনানি হয় এই মামলার। তার পর রাজীবকে আবার নোটিস পাঠানো হয় শীর্ষ আদালতের তরফে। তার পর এই সংক্রান্ত একাধিক আবেদন জমা পড়েছিল সুপ্রিম কোর্টে। কিন্তু এই মামলার আর তেমন কোনও শুনানি হয়নি। কিন্তু, ছয় বছর পর আবার সেই মামলা উঠতে চলেছে আদালতে।

দেখুন ভিডিও-